proxectonos/corpus_dominio_legal_administrativo_tmp huggingface dataset:
RESOLUCIÓN do 7 de marzo de 2013 pola que se publican as contías das transferencias finalistas efectuadas no exercicio 2012 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Traballo e Benestar — III. Outras disposicións — 27/03/2013

De conformidade co disposto no artigo 64 do Decreto 99/2012, do 16 de marzo, polo que se regulan os servizos sociais comunitarios e o seu financiamento (
Diario Oficial de Galicia
número 63, do 30 de marzo), publícanse as contías das transferencias finalistas efectuadas a cada corporación local no exercicio 2012, ao abeiro do mencionado Decreto 99/2012.
O importe total destinado ao financiamento destas transferencias finalistas correspondentes ao exercicio 2012 ascendeu a 42.838.207,54 euros, repartidos nas seguintes aplicacións dos orzamentos xerais da Comunidade Autónoma de Galicia para o ano 2012:
31.888.051,62 euros con cargo á aplicación orzamentaria 12.08.312D.460.0.
11.068,39 euros con cargo á aplicación orzamentaria 12.08.313C.460.1.
10.939.087,53 euros con cargo á aplicación orzamentaria 12.08.313C.460.2.
Ás contías anteriores hai que sumar, ademais, o importe correspondente aos remanentes que, procedentes do exercicio anterior, foron incorporados para o financiamento destes servizos no exercicio 2012, este importe ascendeu a un total de 1.037.077,48 euros.
As transferencias finalistas destinadas a financiar os gastos correntes para o mantemento e a realización de programas de servizos sociais comunitarios municipais correspondentes ao exercicio 2012 foron cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade), por unha banda, nunha contía de 3.938.981,47 euros, a través do denominado Plan concertado de prestacións básicas de servizos sociais de corporacións locais, e, pola outra, nunha contía de 3.429,05 euros, procedente do Plan de desenvolvemento xitano e afectado, polo tanto, ao financiamento de programas de servizos sociais comunitarios municipais específicos destinados en exclusiva á atención de persoas da comunidade xitana.
Así mesmo, as transferencias finalistas destinadas a financiar a axuda no fogar a persoas valoradas como dependentes tamén foron parcialmente cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade-Imserso) nunha contía de 1.934.530,53 euros, con cargo aos fondos estatais destinados á atención de persoas en situación de dependencia.
Santiago de Compostela, 7 de marzo de 2013
RESOLUCIÓN do 19 de marzo de 2013, da Secretaría Xeral de Medios, pola que se lles dá publicidade aos convenios de colaboración subscritos no terceiro cuadrimestre do ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/03/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais no terceiro cuadrimestre do ano 2012, os cales se relacionan no anexo a esta resolución.
Santiago de Compostela, 19 de marzo de 2013
CORRECCIÓN de erros. Resolución do 10 de xaneiro de 2013 pola que se lles dá publicidade ás axudas concedidas ao abeiro da Resolución do 3 de maio de 2012, pola que se anuncia a convocatoria pública de subvencións ás industrias culturais.
Axencia Galega das Industrias Culturais — III. Outras disposicións — 05/03/2013

Advertido erro na dita resolución publicada no Diario Oficial de Galicia número 35, do martes 19 de febreiro de 2013, cómpre substituír o anexo publicado polo seguinte:
RESOLUCIÓN do 22 de febreiro de 2013 pola que se ordena a publicación do Acordo do Consello da Xunta de Galicia do 21 febreiro de 2013 polo que se aproba a modificación da relación de postos de traballo da Axencia Tributaria de Galicia.
Consellería de Facenda — III. Outras disposicións — 05/03/2013

A aprobación da modificación da relación de postos de traballo da Axencia Tributaria de Galicia xustifícase polas necesidades organizativas e funcionais da axencia.
En consecuencia, por proposta da Axencia Tributaria de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 21 de febreiro de 2013, adoptou o seguinte
Primeiro. Apróbase a modificación da relación de postos de traballo da Axencia Tributaria de Galicia nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de febreiro de 2013, relativo á aprobación da modificación da relación de postos de traballo da Axencia Tributaria de Galicia, coa finalidade de cumprir este acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 22 de febreiro de 2013
RESOLUCIÓN do 22 de febreiro de 2013 pola que se ordena a publicación do Acordo do Consello da Xunta de Galicia do 21 febreiro de 2013 polo que se aproba a modificación da relación de postos de traballo desta consellería.
Consellería de Facenda — III. Outras disposicións — 05/03/2013

A aprobación da modificación da relación de postos de traballo da Consellería de Facenda xustifícase polas necesidades organizativas e funcionais da consellería.
En consecuencia, por proposta da Consellería de Facenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 21 de febreiro de 2013, adoptou o seguinte
Primeiro. Apróbase a modificación da relación de postos de traballo da Consellería de Facenda nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de febreiro de 2013, relativo á aprobación da modificación da relación de postos de traballo da Consellería de Facenda, coa finalidade de cumprir este acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 22 de febreiro de 2013
CORRECCIÓN de erros. Resolución do 11 de febreiro de 2013, da Secretaría Xeral da Emigración, pola que se regula o procedemento para a elaboración de listas de formadores colaboradores para impartiren seminarios fóra de Galicia e se abre o prazo para a inscrición de candidatos.
Vicepresidencia e Consellería de Presidencia, Administracións Públicas e Xustiza — III. Outras disposicións — 01/03/2013

Advertidos erros na dita resolución, publicada no Diario Oficial de Galicia nº 37, do 21 de febreiro de 2013, cómpre facer as seguintes correccións:
– Na páxina 5073, no artigo 6, o punto 1 pasa a ser o punto 2, e onde di: «As solicitudes presentaranse, xunto co resto da documentación...», debe dicir: «Igualmente, as solicitudes poderán presentarse, xunto co resto da documentación...».
– Na mesma páxina, no artigo 6, o punto 2 pasa a ser o punto 1 e queda redactado do seguinte xeito:
«1. De acordo co establecido no Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes e a Orde do 15 de setembro de 2011, as persoas interesadas poderán presentar electronicamente as solicitudes na sede electrónica da Xunta de Galicia, no enderezo electrónico: https://sede.xunta.es
A documentación complementaria poderá presentarse electronicamente, utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante, carecendo do carácter de copia auténtica. A Administración, en calquera momento da tramitación do procedemento, poderá requirir a exhibición do documento orixinal para o cotexo da copia electrónica presentada segundo o disposto no artigo 35.2 da Lei 11/2007, do 22 de xuño, de acceso dos cidadáns aos servizos públicos, e do artigo 22.3 do citado Decreto 198/2010. A achega de tales copias implica a autorización á Administración para que acceda e trate a información persoal contida nos correspondentes documentos».
– Na páxina 5079, hai que substituír o anexo publicado polo seguinte:
RESOLUCIÓN do 15 de febreiro de 2013, da Secretaría Xeral de Medio Rural e Montes, pola que se lles dá publicidade ás axudas concedidas ao abeiro da Orde do 10 de xullo de 2012 pola que se establecen as bases reguladoras das axudas aos plans de reestruturación e reconversión de viñedo e se convocan para o ano 2012.
Consellería do Medio Rural e do Mar — III. Outras disposicións — 01/03/2013

Consonte o establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no Diario Oficial de Galicia as axudas concedidas ao abeiro da Orde do 10 de xullo de 2012 pola que se establecen as bases reguladoras das axudas aos plans de reestruturación e reconversión de viñedo e se convocan para o ano 2012 (DOG nº 137, do 18 de xullo), e que figuran como anexo desta resolución.
Santiago de Compostela, 15 de febreiro de 2013
– Finalidade: axudas aos plans de reestruturación e reconversión de viñedo, financiadas polo Fondo Europeo Agrícola de Garantía (Feaga).
– Aplicación orzamentaria 2012 16 22 713C 772.1, proxectos 2007 00437, 2002 09101 e 2001 09102.
CORRECCIÓN de erros. Resolución do 31 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 22 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para incentivar o turismo mediante a mellora de establecementos hoteleiros do grupo I e creación ou mellora da oferta complementaria de establecementos hoteleiros do grupo I existentes na Comunidade Autónoma de Galicia, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (Diario Oficial de Galicia núm. 124, do 29 de xuño de 2012), modificada pola Resolución do 9 de outubro de 2012 (Diario Oficial de Galicia núm. 197, do 16 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 04/03/2013

Advertidos erros na dita resolución, publicada no
Diario Oficial de Galicia
número 30, do 12 de febreiro de 2013, cómpre facer as seguintes correccións:
No anexo, na páxina 4134, en relación co beneficiario Inversiones Marapa, S.L., no importe da subvención 2012, onde di: «38.867,79 €», debe dicir: «1.557,92 €»; e no importe da subvención 2013, onde di: «38.867.79 €», debe dicir : «76.177,64 €».
No anexo, na páxina 4134, en relación co beneficiario Gestión Hotelera Noroeste, S.L., no importe da subvención 2012, onde di: «43.034,57 €», debe dicir: «23.464,72 €»; e no importe da subvención 2013, onde di: «156.965,43 €», debe dicir: «176.535,28 €».
RESOLUCIÓN do 26 de febreiro de 2013 pola que se ordena a publicación do acordo do Consello da Xunta de Galicia do 21 de febreiro de 2013 pola que se autoriza a Consellería do Medio Rural e do Mar para a exención da achega de garantías aos beneficiarios de pagamentos parciais nas subvencións a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, convocadas pola Orde do 30 de xaneiro de 2013.
Consellería do Medio Rural e do Mar — III. Outras disposicións — 04/03/2013

Por Orde do 17 de febreiro de 2012 (DOG nº 39, do 24 de febreiro) aprobáronse as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e convocáronse para o ano 2012.
Con data do 4 de febreiro de 2013 publicouse no
Diario Oficial de Galicia
número 24 unha modificación das bases reguladoras das ditas axudas e convocáronse para o ano 2013.
Nas bases reguladoras publicadas no 24 de febreiro de 2012 prevíase a exoneración da presentación de garantías polos beneficiarios, para os efectos da concesión de pagamentos á conta, logo de autorización do Consello da Xunta de Galicia.
Con base no exposto, o Consello da Xunta de Galicia, na súa reunión do día 21 de febreiro de 2013, aprobou o acordo polo que se autoriza a Consellería do Medio Rural e do Mar para a exención da achega de garantías aos beneficiarios de pagamentos parciais nas subvencións a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, convocadas por Orde do 30 de xaneiro de 2013, polo que
Facer público o acordo do Consello da Xunta de Galicia, adoptado na súa reunión do día 21 de febreiro de 2013, que a seguir se transcribe:
«Autorizar a Consellería do Medio Rural e do Mar para a exención da achega de garantías aos beneficiarios de pagamentos parciais nas subvencións a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, convocadas pola Orde do 30 de xaneiro de 2013».
Santiago de Compostela, 26 de febreiro de 2013
RESOLUCIÓN do 25 de febreiro de 2013, da Dirección Xeral de Educación, Formación Profesional e Innovación Educativa, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2013.
Consellería de Cultura, Educación e Ordenación Universitaria — III. Outras disposicións — 06/03/2013

Mediante a Resolución do 10 de xaneiro de 2013, da Dirección Xeral de Educación, Formación Profesional e Innovación Educativa, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos, para o ano 2013.
Segundo a autorización establecida no artigo 6 da Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2013, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 25 de febreiro de 2013
CORRECCIÓN de erros. Resolución do 22 de febreiro de 2013 pola que se convoca un curso de operadores de radar.
Academia Galega de Seguridade Pública — III. Outras disposicións — 07/03/2013

Advertido erro na dita resolución, publicada no Diario Oficial de Galicia número 44, do 4 de marzo de 2013, na páxina 6.253, cómpre facer a seguinte corrección:
No punto número 7, Dereitos e deberes do alumnado participante, onde di: «Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza, do 4 de marzo de 2009 (DOG nº 30, do 12 de febreiro)», debe dicir: «Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro)».
CORRECCIÓN de erros. Resolución do 22 de febreiro de 2013 pola que se convoca un curso de prevención de riscos da internet e novas tecnoloxías.
Academia Galega de Seguridade Pública — III. Outras disposicións — 07/03/2013

Advertido erro na dita resolución, publicada no Diario Oficial de Galicia número 44, do 4 de marzo de 2013, na páxina 6.257, cómpre facer a seguinte corrección:
No punto número 7, Dereitos e deberes do alumnado participante, onde di: «Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza, do 4 de marzo de 2009 (DOG nº 30, do 12 de febreiro)», debe dicir: «Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro)».
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría en Química Industrial.
Universidade de Vigo — III. Outras disposicións — 31/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría en Química Industrial pola Universidade de Vigo que se recolle no anexo a esta resolución.
Vigo, 12 de decembro de 2012
Intensificación: procesos biotecnolóxicos e medio ambiente
Optativas: en cuarto curso deberase elixir obrigatoriamente unha das dúas intensificacións ofertadas (COP ou PBM). Para obter a intensificación teranse que superar os 30 ECTS optativos correspondentes á intensificación elixida e 6 ECTS a escoller entre as optativas xerais (OX) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (ver abreviaturas na táboa de organización da oferta de créditos).
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría en Organización Industrial.
Universidade de Vigo — III. Outras disposicións — 31/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría en Organización Industrial pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: teranse que superar dúas materias (12 ECTS) de tecnoloxías industriais (TIP) ofertadas no segundo semestre de terceiro curso.
En cuarto curso deberase elixir obrigatoriamente unha das dúas intensificacións ofertadas (PL ou XE). Para obter a intensificación teranse que superar os 24 ECTS optativos correspondentes á intensificación elixida e 6 ECTS a escoller entre as optativas xerais (OX) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (ver abreviaturas na táboa de organización da oferta de créditos).
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría de Tecnoloxías de Telecomunicación.
Universidade de Vigo — III. Outras disposicións — 31/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría de Tecnoloxías de Telecomunicación pola Universidade de Vigo que se recolle no anexo a esta resolución.
Vigo, 12 de decembro de 2012
Deberase elixir obrigatoriamente unha das catro mencións ofertadas.
Optativas: teranse que cursar 30 ECTS optativos entre a oferta de optativas da propia mención, as materias obrigatorias das mencións non cursadas e as prácticas en empresa.
Sem.: semestre.
CORRECCIÓN de erros. Resolución do 12 de novembro de 2012, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2013, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 31/01/2013

Advertidos erros na dita resolución, publicada no
Diario Oficial de Galicia
número 224, do 23 de novembro de 2012, cómpre facer as seguintes correccións:
No anexo I, provincia da Coruña, na páxina 44186, onde di: «34. Dodro: 15 de xullo, festa de Santo Antón en Teaio; 9 de setembro, Virxe do Bo Parto e do Leite», debe dicir: «34. Dodro: 15 de xullo, festa de Santo Antón en Teaio; 16 de setembro, Virxe do Bo Parto e do Leite».
RESOLUCIÓN do 12 de decembro de 2012 pola que se publica o plan de estudos da titulación de grao en Comercio.
Universidade de Vigo — III. Outras disposicións — 28/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Comercio pola Universidade de Vigo que se recolle no anexo a esta resolución.
Vigo, 12 de decembro de 2012
Distribución dos créditos da formación básica do plan de estudos:
* A elixir un.
Optativas: a escoller un total de seis (36 ECTS) dunha oferta de doce asignaturas (72 ECTS).
Sem.: semestre.
RESOLUCIÓN do 17 de xaneiro de 2013 pola que se dá publicidade aos convenios de colaboración subscritos polo Consello no terceiro cuadrimestre do ano 2012.
Consello da Cultura Galega — III. Outras disposicións — 25/01/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega no terceiro cuadrimestre do ano 2012, os cales se relacionan no anexo a esta resolución.
Santiago de Compostela, 17 de xaneiro de 2013
RESOLUCIÓN do 12 de decembro de 2012 pola que se publica a modificación da Resolución do 15 de outubro de 2010, de publicación do plan de estudos de graduado/a en Administración e Dirección de Empresas.
Universidade de Vigo — III. Outras disposicións — 25/01/2013

Unha vez obtida a verificación da ampliación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANECA),
Aprobada a adscrición da Escola de Negocios Caixanova á Universidade de Vigo e autorizada a implantación dos estudos conducentes ao título de graduado ou graduada en Administración e Dirección de Empresas polo Decreto 445/2009, do 23 de decembro (DOG do 5 de xaneiro), esta reitoría
Publicar a modificación da Resolución do 15 de outubro de 2010 (BOE do 1 de novembro), pola que se publicou o plan de estudos conducente á obtención do título de graduado ou graduada en Administración e Dirección de Empresas pola Universidade de Vigo para os centros propios da Facultade de Ciencias Empresariais e Turismo de Ourense e da Facultade de Ciencias Económicas e Empresariais de Vigo, para incluír a organización temporal do plan de estudos que vai seguir o alumnado da Escola de Negocios Caixanova de Vigo (centro adscrito), o cal se recolle no anexo a esta resolución.
Vigo, 12 de decembro de 2012
Os cursos primeiro e segundo teñen a mesma organización temporal do plan de estudos publicado por Resolución do 15 de outubro de 2010 (BOE do 1 de novembro).
Optativas: a escoller un total de seis (36 ECTS) dunha oferta de doce materias (72 ECTS).
Sem.: semestre.
RESOLUCIÓN do 17 de xaneiro de 2013, da Dirección Xeral do Instituto Galego da Vivenda e Solo, pola que se publican as axudas ás comunidades de propietarios, en réxime de concorrencia competitiva, para a reparación, rehabilitación e adaptación de edificios de vivendas de protección oficial de promoción pública.
Instituto Galego da Vivenda e Solo — III. Outras disposicións — 31/01/2013

De conformidade co establecido no artigo 15.1 da Lei 9/2007, do 13 de xuño, de subvencións de Galicia e, tamén, de conformidade co disposto no artigo 9 da Resolución do 28 de marzo de 2011, pola que se convocan as subvencións, en réxime de concorrencia competitiva, dirixidas ás comunidades de propietarios, para a reparación, rehabilitación e adaptación de edificios de vivendas de protección oficial de promoción pública, publícase un extracto das resolucións de concesión das axudas concedidas ao abeiro da devandita orde.
Finalidade da axuda: todas estas axudas teñen como finalidade contribuír á reparación, rehabilitación e adaptación de edificios de vivendas de protección oficial de promoción pública.
Norma reguladora: Orde do 19 de setembro de 2008 pola que se establecen as bases reguladoras, en réxime de concorrencia competitiva, para a concesión de axudas ás comunidades de propietarios, para a reparación, rehabilitación e adaptación de edificios de vivendas de protección oficial de promoción pública (DOG nº 188, do 29 de setembro) modificada pola Orde do 21 de setembro de 2009 (DOG nº 199, do 9 de outubro). Resolución do 28 de marzo de 2011, pola que se convocan as subvencións, en réxime de concorrencia competitiva, dirixidas ás comunidades de propietarios, para a reparación, rehabilitación e adaptación de edificios de vivendas de protección oficial de promoción pública.
Crédito orzamentario: 2011: 150.000 €; 2012: 850.000 €, 2013: 600.000 €, 2014: 400.000 €.
Aplicación orzamentaria: 07.90.451A.781.00.
Comunidades de propietarios beneficiarias por provincia, finalidade da subvención e importe da axuda concedida a cada unha delas expresada en euros, segundo o anexo.
Santiago de Compostela, 17 de xaneiro de 2013
RESOLUCIÓN do 12 de decembro de 2012 pola que se publica o plan de estudos da titulación de grao en Ciencias Ambientais.
Universidade de Vigo — III. Outras disposicións — 25/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da comunidade autónoma, esta reitoría
Publicar o plan de estudos conducente á obtención do título universitario oficial de graduado ou graduada en Ciencias Ambientais pola Universidade de Vigo que se recolle no anexo a esta resolución.
Vigo, 12 de decembro de 2012
Distribución dos créditos da formación básica do plan de estudos:
Mención: procesos atmosféricos e clima
Mención: xestión ambiental
Optativas: para obter a mención teranse que cursar os 48 ECTS optativos correspondentes ao itinerario da mención elixida e 12 ECTS a escoller entre prácticas externas e 6 ECTS da mención non elixida ou 12 ECTS da mención non elixida.
Sen mención: o alumnado elixirá 60 ECTS do total de materias optativas ofertadas.
Sem.: semestre.
RESOLUCIÓN do 3 de xaneiro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 16/01/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Sanea Control, S.L.
3. Data.
Do 28 ao 31 de xaneiro de 2013.
4. Lugar de realización.
5. Número de prazas.
Máximo 25 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo modelo anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de as superaren expedirá o certificado correspondente co que poderán solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 3 de xaneiro de 2013
Entidade organizadora: Sanea Control, S.L.
Datas: do 28 ao 31 de xaneiro de 2013.
Lugar de realización do curso:
Duración: 20 horas teórico/prácticas e 1 hora de avaliación.
Horario: o 28 e 29 de xaneiro de 9.00-14.00 horas, o 30 e 31 de xaneiro de 8.30-14.00 horas.
Nº de prazas: máximo 25 alumnos.
Presentación de solicitudes:
Enviarase, como data límite o 21 de xaneiro de 2013, a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda. da Mahía 106, baixo, 15220 Bertamiráns, Ames (A Coruña). Teléfono: 981 88 69 24/639 60 63 81. Fax: 881 24 29 45, correo electrónico saneacontrol@yahoo.es
Criterio de selección: por rigorosa orde de recepción da solicitude.
ORDE do 21 de decembro de 2012 pola que se crea e integra na Rede de Bibliotecas de Galicia a Biblioteca Pública Municipal do Centro Sociocultural de Santa Marta (Santiago de Compostela).
Consellería de Cultura, Educación e Ordenación Universitaria — III. Outras disposicións — 16/01/2013

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Crear e integrar na Rede de Bibliotecas de Galicia a Biblioteca Pública Municipal do Centro Sociocultural de Santa Marta en Santiago de Compostela.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público, que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centro.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 21 de decembro de 2012
CORRECCIÓN de erros. Orde do 8 de xaneiro de 2013 pola que se renovan os membros integrantes da Comisión Galega de Bioética.
Consellería de Sanidade — II. Autoridades e persoal — 24/01/2013

Advertido un erro na citada orde, publicada no Diario Oficial de Galicia número 10, do 15 de xaneiro de 2013, cómpre facer as seguintes correccións:
Na páxina 1154, nos vogais recollidos no anexo, onde di: «...Begoña Aldámiz-Echevarría Iraurguri...», debe dicir: «...Begoña Aldámiz-Echevarría Iraúrgui».
Onde di: «Juan Antonio Rodríguez Sanjuán...», debe dicir: «...Juan Antonio Garrido Sanjuán...».
CORRECCIÓN de erros. Orde do 20 de decembro de 2012 pola que se establece a organización e se atribúen determinadas funcións no ámbito de competencias das áreas de Xestión e de Colaboración Social, Información e Asistencia da Axencia Tributaria de Galicia.
Consellería de Facenda — I. Disposicións xerais — 14/01/2013

Advertido erro na versión en galego da Orde do 20 de decembro de 2012 pola que se establece a organización e se atribúen determinadas funcións no ámbito de competencias das áreas de Xestión e de Colaboración Social, Información e Asistencia da Axencia Tributaria de Galicia, publicada no
Diario Oficial de Galicia
número 247, do 28 de decembro de 2012, procédese a efectuar a seguinte corrección: na páxina 48083, alínea h), onde di: «...e a documentación que deba presentarse...», debe dicir: «...e a documentación que deba acompañala...».
RESOLUCIÓN do 15 de xaneiro de 2013, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2012.
Consellería de Facenda — III. Outras disposicións — 25/01/2013

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 15 de xaneiro de 2013
Convenios de colaboración subscritos pola Consellería de Facenda nos meses de setembro, outubro, novembro e decembro de 2012.
RESOLUCIÓN do 15 de xaneiro de 2013, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2012.
Consellería de Sanidade — III. Outras disposicións — 25/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 15 de xaneiro de 2013
CORRECCIÓN de erros. Resolución do 27 de decembro de 2012, da Secretaría Xeral de Política Lingüística, pola que se anuncian, con carácter voluntario e gratuíto, cursos de lingua galega preparatorios para as probas dos niveis Celga 1, Celga 2, Celga 3 e Celga 4, para particulares (adultos) e colectivos de Galicia, no ano 2013 (ED104B e ED104D).
Consellería de Cultura, Educación e Ordenación Universitaria — III. Outras disposicións — 09/01/2013

Advertido un erro no anexo III da dita resolución, publicada no
Diario Oficial de Galicia
número 4, do 7 de xaneiro de 2013, é preciso publicar a seguinte corrección:
Na páxina 495, no encabezamento do anexo III, onde di: «Programación directa de cursos para as probas Celga 2013 (finaliza o prazo para presentar as solicitudes o día 30 de xaneiro de 2013)», debe dicir: «Programación directa de cursos para as probas Celga 2013 (finaliza o prazo para presentar as solicitudes o día 25 de xaneiro de 2013)».
RESOLUCIÓN do 18 de decembro de 2012 pola que se lles dá publicidade aos convenios de colaboración subscritos por este organismo no segundo cuadrimestre de 2012.
Instituto Galego de Promoción Económica — III. Outras disposicións — 02/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único
Facer pública a relación dos convenios subscritos polo Instituto Galego de Promoción Económica nos meses de maio, xuño, xullo e agosto do ano 2012, que se anexa a esta resolución.
Santiago de Compostela, 18 de decembro de 2012
RESOLUCIÓN do 27 de febreiro de 2013 pola que se actualizan os anexos V, VI e VII da Orde da Consellería de Economía e Facenda do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e de documentos acreditativos de lexitimación.
Axencia Tributaria de Galicia — I. Disposicións xerais — 28/02/2013

Para unha aplicación adecuada das taxas e dos prezos da Comunidade Autónoma de Galicia, a orde á que fai referencia o título desta resolución procedeu a codificar tanto as diferentes taxas coma os servizos xestores que as aplican.
Ao longo do ano promulgáronse unha serie de normas que crearon ou modificaron os servizos xestores e as tarifas existentes, razón pola cal mediante esta resolución se procede a revisar as codificacións recollidas na orde citada, e consonte coa autorización contida no parágrafo 2 da disposición adicional da Orde da Consellería de Economía e Facenda do 30 de xuño de 1992,
Primeiro. Actualizar as táboas dos códigos de consellerías e servizos recollidas no anexo V da Orde da Consellería de Economía e Facenda do 30 de xuño de 1992 da forma que se especifica a continuación:
a) Engádese o código do servizo número 08, na Consellería de Facenda, que queda redactado como segue:
b) Engádese o código do servizo número 10, na Consellería de Cultura, Educación e Ordenación Universitaria, que queda redactado como segue:
c) Modifícanse a denominación do código de servizo número 07, na Consellería de Presidencia, Administracións Públicas e Xustiza, que queda redactado como segue:
Segundo. Actualizar o anexo VI da Orde da Consellería de Economía e Facenda do 30 de xuño de 1992 do xeito seguinte:
A) Engádese os códigos relacionados a seguir, de maneira que se insiran no lugar que lles corresponda segundo a orde preestablecida:
B) Modifícanse os códigos seguintes:
C) Elimínanse os códigos seguintes:
Terceiro. Actualizar o anexo VII da Orde da Consellería de Economía e Facenda do 30 de xuño de 1992 do xeito seguinte:
Suprímese a entidade: Caja de Ahorros del Mediterráneo.
Cuarto. Actualizar o anexo I e II da Orde da Consellería de Economía e Facenda do 29 de xuño de 1994 engadindo os seguintes códigos:
Quinto. Esta resolución entrará en vigor o día seguinte ao da súa publicación.
Santiago de Compostela, 27 de febreiro de 2013
RESOLUCIÓN do 4 de decembro de 2012, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2010 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2011 (Diario Oficial de Galicia número 10, do 17 de xaneiro de 2011), Programas de cooperación con entidades locais: subvencións para a contratación de traballadores e traballadoras desempregados/as para a realización de obras ou servizos de interese xeral e social.
Consellería de Traballo e Benestar — III. Outras disposicións — 02/01/2013

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e de boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.460.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 30 de decembro de 2010 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2011 (Diario Oficial de Galicia número 10, do 17 de xaneiro de 2011).
Santiago de Compostela, 4 de decembro de 2012
RESOLUCIÓN do 4 de decembro de 2012, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 29 de xullo de 2011 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2011 (Diario Oficial de Galicia número 157, do 18 de agosto).
Consellería de Traballo e Benestar — III. Outras disposicións — 02/01/2013

O artigo 9.5 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.04.322A.460.1, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 29 de xullo de 2011 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2011 (Diario Oficial de Galicia número 157, do 18 de agosto de 2011).
Santiago de Compostela, 4 de decembro de 2012